als_Latn dik_Latn sag_Latn
Këto ditë, në Shkollën e futbollit “Federal”, vijon regjistrimi i anëtarëve të rinj, të vitit të lindjes prej 2002 deri në 2008.
Stërvitjet do të mbahen në fushën e “Federalit”, në afërsi të plazhit “Safari”, ndërsa transporti për të gjithë anëtarët është i siguruar.
Trajner në këtë shkollë do të jetë Xhemal Kapllanbegu.
Xhemali gjatë karrierës së tij ishte futbollistë i Otrantit dhe Federalit nga Ulqini, Mornarit të Tivarit, si dhe KEK-ut, Besianës dhe Kosovës nga Prishtina. Ishte trajner i moshave të reja në Klubin e futbollit Otrant. Gjatë sezonit të vjetshëm udhëhoqi skuadrën e parë të “Federallit” drejt vendit të parë në Ligën e regjionit jugor të futbollit.
Mban titullin e masterit të shkencave sportive, si dhe po vijon UEFA shkollën për trajner, ku së shpejti do të zotërojë A licencën të Federatës europiane të futbollit.
Të gjithë të interesuarit mund të kontaktojnë në numrin: 069 – 604 – 850
als_Latn als_Latn als_Latn als_Latn als_Latn als_Latn